CELEX: 32007D0022
Language: bg
Date: 2006-12-22 00:00:00
Title: Решение 2007/22/ЕО на Комисията от 22 декември 2006 година

03/ 81
            
            
               BG
            
            
               Официален вестник на Европейския съюз
            
            
               270
            
         32007D0022
   
               L 007/46
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕШЕНИЕ НА КОМИСИЯТА
   
   от 22 декември 2006 година
   за изменение на Решение 2006/875/EО относно одобрение на програми за ликвидирането и мониторинга на болести по животните, на някои трансмисивни спонгиформни енцефалопатии (ТСЕ) и за предотвратяване от зоонози, представени от държавите-членки за 2007 г.
   (нотифицирано под номер C(2006) 6971)
   (2007/22/EО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Решение 90/424/EИО на Съвета от 26 юни 1990 г. относно разходите във ветеринарната област (1), и по-специално член 24, параграф 6 и членове 29 и 32 от него,
   като има предвид, че:
   
               (1)
            
            
               Чрез Решение 2006/875/EО, одобряващо програми за ерадикацията и мониторинга на болести по животните, на някои ТСЕ и за предотвратяване от зоонози, представени от държавите-членки за 2007 година (2), Комисията одобри програмите, представени от държавите-членки, които се появяват в списъка на програми, съставен чрез Решение 2006/687/EО на Комисията (3).
            
         
               (2)
            
            
               Поради административна ефикасност всички разходи, представени за финансова помощ от Общността, следва да бъдат изразени в еуро. В съответствие с Регламент (EО) № 1290/2005 от 21 юни 2005 г. относно финансирането на общата селскостопанска политика (4), обменният курс за разходите във валута, различна от еурото, следва да бъде курсът, който най-последен е бил фиксиран от Европейската централна банка преди първия ден на месеца, в който е подадено заявлението от съответната държава-членка.
            
         
               (3)
            
            
               Следователно Решение 2006/875/EО следва да бъде съответно изменено.
            
         
               (4)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Членове 17 и 18 от Решение 2006/875/EО се заменят със следното:
   
      „Член 17
      Разходите, представени от държавите-членки за финансова помощ от Общността, се изразяват в еуро и изключват данък добавена стойност и други данъци.
      Член 18
      Когато разходът на една държава-членка е във валута, различна от еуро, засегнатата държава-членка я обръща в еуро чрез прилагане на най-последния обменен курс, фиксиран от Европейската централна банка преди първия ден на месеца, в който е подадено заявлението от държавата-членка.“
   
   Член 2
   Настоящото решение се прилага от 1 януари 2007 г.
   Член 3
   Адресати на настоящото решение са държавите-членки.
   
      Съставено в Брюксел на 22 декември 2006 година.
      
         
            За Комисията
         
         Markos KYPRIANOU
         
         
            Член на Комисията
         
      
   
   
      (1)  ОВ L 224, 18.8.1990 г., стр. 19. Решение, последно изменено с Решение 2006/53 (ОВ L 29, 2.2.2006 г., стр. 37).
   
      (2)  ОВ L 337, 5.12.2006 г., стр. 14.
   
      (3)  ОВ L 282, 13.10.2006 г., стр. 52.
   
      (4)  ОВ L 209, 11.8.2005 г., стр. 1. Регламент, последно изменен с Регламент (EО) № 320/2006 (ОВ L 58, 28.2.2006 г., стр. 42).